Številka: 478-83/2022-6

Datum: 8. 5. 2023

**OBČINSKEMU SVETU**

**OBČINE TRŽIČ**

**ZADEVA: DOPOLNITEV NAČRTA RAVNANJA Z NEPREMIČNIM PREMOŽENJEM OBČINE TRŽIČ ZA LETO 2023 – 2. DOPOLNITEV**

V skladu z 29. členom Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE), prvim odstavkom 27. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) ter 18., 101. in 105. členom Statuta Občine Tržič (Uradni list RS, št. 19/13 in 74/15), vam pošiljam v obravnavo in sprejem točko:

|  |
| --- |
| **DOPOLNITEV NAČRTA RAVNANJA Z NEPREMIČNIM PREMOŽENJEM OBČINE TRŽIČ ZA LETO 2023 – 2. DOPOLNITEV** |

V skladu z 21. členom Statuta Občine Tržič in 55. člena Poslovnika Občinskega sveta Občine Tržič bo kot poročevalec na seji Sveta in delovnih teles sodelovala:

Vodja urada za okolje in prostor, ga. Jasna Kavčič, univ. dipl. inž. grad.

**Peter Miklič**

**ŽUPAN**

**OBRAZLOŽITEV:**

Zakon o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) v prvem odstavku 27. člena določa, da svet samoupravne lokalne skupnosti lahko zaradi spremenjenih prostorskih potreb in spremenjenih drugih potreb upravljavcev stvarnega premoženja, ki jih ni bilo mogoče določiti ob pripravi načrta ravnanja s stvarnim premoženjem iz drugega odstavka 24. člena ali drugega odstavka 25. člena tega zakona, in zaradi nepredvidenih okoliščin na trgu, ki narekujejo hiter odziv, dopolni letni načrt ravnanja s stvarnim premoženjem.

Dopolnitve Načrta ravnanja z nepremičnim premoženjem Občine Tržič za leto 2023, ki ga je Občinski svet Občine Tržič sprejel na svoji 31. redni seji dne 20. 10. 2022 in dopolnil na svoji 3. redni seji dne 2. 3. 2023, so razvidne iz priložene Tabele 2: Načrt pridobivanja nepremičnega premoženja Občine Tržič za leto 2023 – 2. dopolnitev. Z 2. dopolnitvijo se na načrt pridobivanja nepremičnega premoženja Občine Tržič za leto 2023 uvrsti stavba št. 2143-324, v izmeri 194,78 m2, ki stoji na parc. št. 599/6 k.o. 2143 Tržič, z orientacijsko vrednostjo 180.650,00 EUR, ki temelji na cenitvenem poročilu, ki ga je dne 11. 4. 2023 izdelal sodni cenilec Alojzij Boh.

Občina Tržič je 21. 4. 2023 oddala prijavo na Javni razpis za sofinanciranje projektov ekonomsko-poslovne infrastrukture na obmejnih problemskih območjih v letih 2023 in 2024, sklop B: sofinanciranje izgradnje ali razširitve inkubatorjev, in sicer za investicijo obnove stavbe 2143-324 ter nakup opreme za delovanje inkubatorja. Predmet javnega razpisa je sofinanciranje izgradnje ali razširitve ekonomsko – poslovnih con oziroma inkubatorjev, pri čemer je predmet javnega razpisa tudi obnova že obstoječe infrastrukture, kadar ta pomeni pogoj za izgradnjo novih ali razširitev obstoječih ekonomsko – poslovnih con oziroma inkubatorjev. V skladu z razpisnimi pogoji mora občina pridobiti pravico graditi, pri čemer nakup zemljišča z objektom ali delom objekta predstavlja upravičen strošek javnega razpisa. Sredstva za nakup nepremičnine se zagotovijo na proračunski postavki 30609 Sredstva za pospeševanje gospodarstva v občini, NRP 42339006 Podjetniški inkubator Tržič.

Priloge:

* Tabela 2: Načrt pridobivanja nepremičnega premoženja Občine Tržič za leto 2023 – 2. dopolnitev.

Pripravil:

Tomaž Ropret, univ. dipl. prav., Dr. Jure Meglič,

višji svetovalec I V. D. DIREKTORJA OBČINSKE UPRAVE